ddrg/super_eurlex huggingface dataset:
Skupno stališče Sveta

z dne 29. julija 1999

o prispevku Evropske unije k zavzemanju za čim hitrejši začetek veljavnosti Pogodbe o celoviti prepovedi jedrskih poskusov (CTBT)

(1999/533/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena 15 Pogodbe,

KER je Resolucija Generalne skupščine Združenih narodov 50/245 z 10. septembra 1996 pozvala vse države naj podpišejo nato pa, kakor hitro je mogoče, postanejo pogodbenice CTBT;

OB SKLICEVANJU na določbo v členu XIV.2 pogodbe o sklicu konference na zahtevo večine držav, ki so pogodbo ratificirale, z namenom ugotoviti v kolikšnem obsegu je bila izpolnjena zahteva iz odstavka 1 tega člena in preučiti ter soglasno odločiti, katere ukrepe se skladno z mednarodnim pravom lahko sprejme za pospešitev ratifikacijskega procesa v podporo čimprejšnjemu začetku veljavnosti te pogodbe,

SPREJEL NASLEDNJE SKUPNO STALIŠČE:

Člen 1

Cilj tega skupnega stališča je prispevati k čimprejšnjemu začetku veljavnosti Pogodbe o celoviti prepovedi jedrskih poskusov (CTBT) kot pomembnega koraka pospeševanja neširjenja jedrskega orožja in razorožitve, kar prispeva k mednarodnemu zaupanju, stabilnosti in miru.

Člen 2

Evropska unija zlasti prispeva k uspešnemu zaključku prve konference glede na člen XIV Pogodbe CTBT, ki bo potekala na Dunaju v oktobru 1999, s ciljem pospešiti proces ratifikacije Pogodbe CTBT, da bi Pogodba CTBT čim prej začela veljati.

V ta namen Evropska unija podpira:

(a) sklic Konference na politični ravni;

(b) sklic nadaljnjih konferenc, kakor je določeno v členu XIV Pogodbe CTBT do začetka veljavnosti CTBT;

(c) najširšo udeležbo držav, ki so ratificirale ali podpisale CTBT, kakor tudi držav, ki je še niso podpisale;

(d) prisotnost nevladnih organizacij na Konferenci;

(e) ukrepe, skladne z mednarodnim pravom, ki se lahko sprejmejo za pospešitev ratifikacijskega procesa z namenom čimprejšnjega začetka veljavnosti CTBT;

(f) zaključno izjavo Konference, ki bi dala potrebno politično podporo prizadevanjem za pospešitev ratifikacijskega procesa in čimprejšnjega začetka veljavnosti CTBT;

(g) opredelitev možnih načinov za pomoč državam v procesu nacionalne ratifikacije in izvajanja, vključno z izmenjavo informacij o ustanavljanju nacionalnih organov in izvajanju zakonodaje.

Člen 3

Evropska unija nadaljuje s podpiranjem prizadevanj Pripravljalne komisije organizacije CTBT za vzpostavitev režima preverjanja, ki bo potekalo na pravočasen in učinkovit način ter v skladu s CTBT.

Člen 4

Evropska unija spodbuja vse države, ki tega še niso storile, da brez odlašanja podpišejo in ratificirajo Pogodbo CTBT, še zlasti tiste države s seznama 44, katerih ratifikacija je potrebna za začetek veljavnosti Pogodbe CTBT.

Člen 5

Svet bo pregledal izvajanje tega skupnega stališča, da bi preučil možnosti nadaljnjih dejavnosti, ki bi se izvedle z namenom olajšati čimprejšen začetek veljavnosti CTBT.

Člen 6

To skupno stališče začne veljati z dnem sprejetja.

Člen 7

To skupno stališče se objavi v Uradnem listu.

V Bruslju, 29. julija 1999

Za Svet

Predsednik

S. Hassi

--------------------------------------------------
Skupno stališče Sveta

z dne 26. februarja 2001

o spremembi Skupnega stališča 2000/696/SZVP o ohranitvi posebnih omejitvenih ukrepov proti g. Miloševiću in z njim povezanim osebam, ter o razveljavitvi Skupnega stališča 98/725/SZVP

(2001/155/SZVP)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 15 Pogodbe

ob upoštevanju naslednjega:

(1) Skupno stališče 2000/696/SZVP [1] je ohranilo posebne omejitvene ukrepe proti bivšemu predsedniku Zvezne republike Jugoslavije (ZRJ), g. Slobodanu Miloševiću, in z njim povezanim osebam, medtem ko je odpravilo vse druge sankcije proti ZRJ, uvedene od leta 1998.

(2) Svet je v svojih zaključkih 22. januarja 2001 pozdravil svobodne in poštene pogoje, v katerih so decembra potekale parlamentarne volitve v Srbiji. Njihov izid potrjuje odločenost ljudi v Srbiji, da nadaljujejo z utrjevanjem demokracije v njihovi državi.

(3) Omejitvene ukrepe je zato treba omejiti na bivšega predsednika ZRJ, g. Slobodana Miloševića, njegovo družino in osebe, ki jih je obtožilo Mednarodno kazensko sodišče za nekdanjo Jugoslavijo ("ICTY").

(4) Skupno stališče 2000/696/SZVP je treba ustrezno spremeniti.

(5) Skupno stališče 98/725/SZVP z 14. decembra 1998 o omejitvenih ukrepih proti osebam v Zvezni republiki Jugoslaviji, ki delujejo proti neodvisnim medijem [2], je treba razveljaviti –

SPREJEL NASLEDNJE SKUPNO STALIŠČE:

Člen 1

Skupno stališče 2000/696/SZVP se spremeni:

1. Člen 1 se nadomesti z:

"Člen 1

1. Prepoved izdajanja vizumov iz člena 4 Skupnega stališča 98/240/SZVP in člena 1 Skupnega stališča 1999/318/SZVP se omeji na bivšega predsednika Zvezne Republike Jugoslavije (ZRJ), g. Slobodana Miloševića, njegovo družino in osebe s prebivališčem v ZRJ, ki jih je obtožilo ICTY, kot so navedene v Prilogi.

2. Dovoljene so izjeme v primerih, kadar je izdaja vizuma potrebna, da se obtoženec pojavi pred ICTY.

3. Seznam oseb, navedenih v Prilogi, se posodobi z izvedbenim sklepom Sveta."

2. Priloga se nadomesti z:

PRILOGA

Seznam oseb iz člena 1:

Milošević Slobodan | Bivši predsednik ZRJ, rojen 20. avgusta 1941 |

Gajić-Milošević, Milica | Snaha, rojena 1970 |

Marković, Mirjana | Žena, rojena 10. julija 1942 |

Milošević, Borislav | Brat, rojen 1936 |

Milošević, Marija | Hči, rojena 1965 |

Milošević, Marko | Sin, rojen 2. julija 1974 |

Milutinović, Milan | Predsednik Srbije, rojen 19. decembra 1942 |

Ojdanić, Dragoljub | Bivši obrambni minister, rojen 1. junija 1941 |

Šainović, Nikola | Bivši namestnik predsednika vlade, rojen 7. decembra 1948 |

Stojilković, Vlajko | Bivši minister za notranje zadeve, rojen 1937 |

Mrkšić, Mile | IT-95–13a, rojen 20. julija 1947 |

Radić, Miroslav | IT-95–13a, rojen 1. januarja 1961 |

Šljivančanin, Veselin | IT-95–13a, rojen 13. junija 1953. |

Člen 2

Skupno stališče 98/725/SZVP se razveljavi.

Člen 3

To skupno stališče začne veljati z dnem sprejetja.

Člen 4

To skupno stališče se objavi v Uradnem listu.

V Bruslju, 26. februarja 2001

Za Svet

Predsednica

A. Lindh

[1] UL L 287, 14.11.2000, str. 1.

[2] UL L 345, 19.12.1998, str. 1. Skupno stališče, spremenjeno s Skupnim stališčem 2000/696/SZVP.

--------------------------------------------------
Skupna strategija evropskega Sveta 2003/897/SZVP

z dne 12. decembra 2003

o spremembi Skupne strategije 1999/877/SZVP o Ukrajini z namenom podaljšanja obdobja njene uporabe

EVROPSKI SVET JE –

ob upoštevanju Pogodbe o Evropski uniji in zlasti člena 13(2) Pogodbe,

ob upoštevanju priporočila Sveta,

ob upoštevanju naslednjega:

(1) Skupna strategija Evropske unije 1999/877/SZVP z dne 11. decembra 1999 o Ukrajini [1] preneha veljati 23. decembra 2003.

(2) Treba je spremeniti Skupno strategijo 1999/877/SZVP z namenom podaljšanja obdobja njene uporabe –

SPREJEL NASLEDNJO SKUPNO STRATEGIJO:

Edini člen

V Delu IV Skupne strategije 1999/877/SZVP, se prva alinea z naslovom "Trajanje veljavnosti" nadomesti z naslednjim:

"67. Skupna strategija se uporablja do 23. decembra 2004. Na priporočilo Sveta jo Evropski svet lahko podaljša, revidira in, če je potrebno, prilagodi."

Ta skupna strategija se objavi v Uradnem listu Evropske unije.

V Bruslju, 12. decembra 2003

Za Svet

Predsednik

S. Berlusconi

[1] UL L 331, 23.12.1999, str. 1.

--------------------------------------------------
(1)

Člen 1(1) se nadomesti z naslednjim: „1. Države članice ukrenejo vse potrebno, da bi preprečile vstop na svoje ozemlje ali tranzit preko njega osebam, ki so odgovorne za: — oviranje napredka pri iskanju politične rešitve konflikta in so navedene v Prilogi I, — pripravo in izvedbo kampanje ustrahovanja in zapiranja moldavskih šol, ki uporabljajo latinico, v pridnestrski regiji Republike Moldavije, in so navedene v Prilogi II.“
1.

člen 3 se nadomesti z naslednjim: „Člen 3 Da bi dosegal cilje politike, ima PPEU naslednje naloge: a) vzpostaviti in vzdrževati tesne stike z vsemi stranmi v mirovnem procesu in procesu tranzicije na območju afriških Velikih jezer, z drugimi državami s tega območja, Združenimi državami Amerike, drugimi relevantnimi državami, prav tako z Združenimi narodi („ZN“) in drugimi relevantnimi mednarodnimi organizacijami, Afriško unijo („AU“) in podregionalnimi organizacijami in njihovimi predstavniki kot tudi z drugimi vidnejšimi voditelji v regiji, da bi skupaj z njimi krepil mirovni proces iz Lusake in Aruše ter mirovna sporazuma, sklenjena v Pretoriji in Luandi; b) opazovati mirovna pogajanja ter mirovni proces in proces tranzicije med stranmi ter, če je to primerno, nuditi nasvete Evropske unije oziroma dobre usluge; c) prispevati, če je zaprošen, k izvedbi mirovnih sporazumov in sporazumov o premirju med vpletenimi stranmi ter v slučaju, da te ne ravnajo skladno s pogoji iz teh sporazumov, stopiti po diplomatski poti v stik z njimi; d) biti v konstruktivnih stikih s podpisnicami sporazumov v okviru mirovnega procesa, da bi tako podprl ravnanje, ki je v skladu z osnovnimi pravili demokracije in dobrega upravljanja, vključno s spoštovanjem človekovih pravic in pravne države; e) prispevati k izvedbi Smernic EU glede otrok in oboroženih spopadov; f) prispevati k delu posebnega predstavnika generalnega sekretarja ZN za območje Velikih jezer in posebnega odposlanca predsedujočega AU ter sodelovati z njima pri pripravah za konferenco o miru, varnosti, demokraciji in razvoju na območju Velikih jezer; g) poročati o možnostih za posredovanje Evropske unije v mirovnem procesu in procesu tranzicije ter o najboljšem načinu za uresničevanje pobud Evropske unije; h) spremljati ukrepanje sprtih strani, ki bi lahko vplivalo na izid potekajočih mirovnih procesov; i) prispevati k boljšemu razumevanju vloge Evropske unije med mnenjskimi voditelji na tem območju.“
(6)

Svet se je 12. junija 2006 in po pregledu misije s strani generalnega sekretarja/visokega predstavnika dogovoril o podaljšanju EUJUST LEX za nadaljnjih 18 mesecev po preteku sedanjega mandata, do 31. decembra 2007. Ta skupni ukrep zajema prvo fazo tega podaljšanja do 31. oktobra 2006.
SL Uradni list Evropske unije L 88/73

SKUPNO STALIŠČE SVETA 2006/244/SZVP

z dne 20. marca 2006

o sodelovanju Evropske unije v Organizaciji Korejskega polotoka za energetski razvoj (KEDO)

SVET EVROPSKE UNIJE JE –

ob upoštevanju Pogodbe o Evropski uniji, in zlasti člena 15 Pogodbe,

ob upoštevanju naslednjega:

(1) Na podlagi Skupnega stališča 2001/869/SZVP (1) Evropska unija sodeluje v Organizaciji Korejskega polotoka za energetski razvoj (KEDO), da bi prispevala k rešitvi problema širjenja jedrskega orožja na Korejskem polotoku.

(2) Strategija EU proti širjenju orožja za množično uničevanje, ki jo je Evropski svet sprejel 12. decembra 2003, posebno pomembnost pripisuje upoštevanju določb Pogodbe o neširjenju jedrskega orožja s strani vseh pogodbenic.

(3) S sodelovanjem v KEDO Evropska unija prispeva k svojemu cilju, to je k iskanju celovite rešitve problema širjenja jedrskega orožja na Korejskem polotoku v skladu s cilji šeststranskih pogovorov.

(4) Med člani izvršilnega odbora KEDO obstaja soglasje glede čimprejšnjega zaključka projekta lahkovodnega jedrskega reaktorja KEDO (v nadaljnjem besedilu „projekt LWR“) in ustreznega prenehanja KEDO pred koncem leta 2006.

(5) Zato je Evropska skupnost za atomsko energijo (Euratom) s pogajanji dosegla podaljšanje svojega članstva v KEDO, zlasti z namenom, da podpre cilj zaključitve projekta lahkovodnega jedrskega reaktorja in prenehanja KEDO.

(6) Ohranila naj bi se obstoječa natančna pravila za zastopanje Evropske unije v izvršilnem odboru KEDO. V zvezi s tem sta se Svet in Komisija dogovorila, da v primeru, ko izvršilni odbor KEDO obravnava zadeve, ki ne spadajo v pristojnost Euratom-a, stališče o takšnih zadevah predstavi predsedstvo Sveta.

(7) Skupno stališče 2001/869/SZVP je prenehalo veljati 31. decembra 2005 in se nadomesti z novim skupnim stališčem –

SPREJEL NASLEDNJE SKUPNO STALIŠČE:

Člen 1

Cilj tega skupnega stališča je omogočiti Evropski uniji sodelovanje v postopku čimprejšnje zaključitve projekta lahkovodnega jedrskega reaktorja in ustreznega prenehanja KEDO pred koncem leta 2006.

Člen 2

1. V primeru zadev, ki ne spadajo v pristojnost Euratom-a, o stališču, ki se zavzame v izvršilnem odboru KEDO, odloča Svet, predstavi pa ga predsedstvo.

2. Predsedstvo je zato udeleženo pri delu izvršilnega odbora KEDO in je nemudoma obveščeno o vseh zadevah skupne zunanje in varnostne politike, ki jih je treba obravnavati v izvršilnem odboru KEDO.

3. Komisija redno in po potrebi poroča Svetu pod vodstvom predsedstva, ki mu pomaga generalni sekretar/visoki predstavnik za SZVP.

Člen 3

To skupno stališče se uveljavi z dnem sprejetja. Uporablja se od 1. januarja 2006 do zaključka KEDO ali do 31. decembra 2006, kar nastopi prej.

Člen 4

To skupno stališče se objavi v Uradnem listu Evropske unije.

V Bruslju, 20. marca 2006 Za Svet Predsednica U. PLASSNIK

(1) UL L 325, 8.12.2001, str. 1.
26.

Mujahedin-e Khalq Organisation (MEK ali MKO) (brez „National Council of Resistance of Iran“ (NCRI)) (alias The National Liberation Army of Iran (NLA, militantno krilo MEK), The People's Mujahidin of Iran (PMOI), Muslim Iranian Student's Society)
1.

člen 5 se spremeni: (a) odstavek 3 se nadomesti z naslednjim: „3. GS/VP usmerja vodjo EUPT Kosovo. Po ustanovitvi operacije EU za krizno upravljanje na Kosovu in pred začetkom operativne faze operacije GS/VP usmerja vodjo EUPT Kosovo prek vodje operacije EU za krizno upravljanje na Kosovu, ko bo slednji imenovan.“; (b) odstavek 4 se nadomesti z naslednjim: „4. Vodja EUPT Kosovo vodi EUPT Kosovo in zagotavlja njegovo tekoče upravljanje. Po ustanovitvi operacije EU za krizno upravljanje na Kosovu in pred začetkom operativne faze operacije vodja EUPT Kosovo deluje pod nadzorom vodje operacije EU za krizno upravljanje na Kosovu, ko bo slednji imenovan.“; (c) odstavek 5 se nadomesti z naslednjim: „5. Vodja EUPT Kosovo poroča GS/VP. Po ustanovitvi operacije EU za krizno upravljanje na Kosovu in pred začetkom operativne faze operacije vodja EUPT Kosovo poroča GS/VP prek vodje operacije EU za krizno upravljanje na Kosovu, ko bo slednji imenovan.“; (d) doda se naslednji odstavek: „6. Ko Politični in varnostni odbor doseže načelni dogovor o imenovanju vodje operacije EU za krizno upravljanje na Kosovu, ustrezno povezovanje in usklajevanje zagotavlja vodja EUPT Kosovo.“
(3)

Mandat enote za pripravo MCM/PPEU je treba spremeniti in podaljšati do 30. novembra 2007 ali do 30 dni po sprejetju nove resolucije Varnostnega sveta Združenih narodov (RVSZN), ki bo nadomestila RVSZN 1244 in potrdila imenovanje mednarodnega civilnega predstavnika, če bo ta nova RVSZN sprejeta pred 1. novembrom 2007.
(c)

sodelovanje in zagotavljanje podpore AU s podpiranjem institucionalnega razvoja in krepitvijo odnosa med institucijami EU in AU, vključno z razvojno pomočjo, da se spodbuja: — mir in varnost: predvidevanje in preprečevanje konflikta, ravnanje v primeru konflikta, posredovanje in reševanje konflikta, podpora prizadevanjem za spodbujanje miru in stabilnosti, podpora obnovi po konfliktu; — človekove pravice in vodenje: spodbujanje in varovanje človekovih pravic; spodbujanje temeljnih svoboščin in spoštovanje pravne države; podpora s pomočjo političnega dialoga ter finančne in tehnične pomoči afriškim prizadevanjem za spremljanje in izboljšanje vodenja; podpora napredku participativne demokracije in odgovornosti; podpora boju proti korupciji in organiziranemu kriminalu ter nadaljnje spodbujanje prizadevanj za obravnavanje vseh vidikov vprašanja otrok v oboroženih spopadih; — trajnostna rast, regionalna integracija in trgovina: podpora prizadevanjem za medsebojno povezanost in lajšanje dostopa ljudi do vode in komunalnih storitev, energije in informacijske tehnologije; spodbujanje stabilnega, učinkovitega in usklajenega pravno-poslovnega okvira; pomoč pri integraciji Afrike v svetovni trgovinski sistem, pomoč afriškim državam pri spoštovanju predpisov in standardov EU; podpora Afriki pri odpravljanju posledic podnebnih sprememb; — vlaganje v ljudi: podpora prizadevanjem na področju enakosti spolov, zdravja, varnosti preskrbe s hrano in izobraževanja, spodbujanje programov izmenjav, mrež univerz in centrov odličnosti, reševanje osnovnih vzrokov migracij.
2.

odstavki 2 do 8 člena 5 se nadomestijo z naslednjim: „2. Vodja misije prevzame odgovornost ter izvršuje poveljevanje in nadzor nad misijo na območju operacije. 3. Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, skupaj z upravno in logistično pristojnostjo nad sredstvi, viri in informacijami, ki so na razpolago misiji. 4. Vodja misije daje navodila celotnemu osebju misije za učinkovito izvajanje misije EUPOL RD Congo na območju operacije, pri čemer prevzame usklajevanje in vsakodnevno upravljanje misije v skladu z navodili poveljnika civilne operacije na strateški ravni. 5. Vodja misije je odgovoren za izvrševanje proračuna misije. V ta namen podpiše pogodbo s Komisijo. 6. Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ ali organ EU. 7. Vodja misije predstavlja EUPOL RD Congo na območju operacij in zagotavlja ustrezno prepoznavnost misije. 8. Vodja misije se po potrebi usklajuje z drugimi akterji EU na terenu. Brez poseganja v strukturo poveljevanja vodja misije od PPEU prejema lokalne politične smernice.“;
1.

v členu 2 se točke od (a) do (e) nadomestijo z naslednjim: „(a) zagotavljanjem svetovanja in pomoči kongovskim organom pri njihovem delu v zvezi z združitvijo, preoblikovanjem in ponovno izgradnjo kongovske vojske, zlasti: — s prispevanjem k razvoju različnih nacionalnih konceptov in politik, vključno z delom na področju horizontalnih vidikov, ki zajemajo vsa področja, vključena v reformo varnostnega sektorja v DR Kongo, — z zagotavljanjem podpore odborom in telesom, vključenim v to delo, kot tudi s prispevanjem k opredelitvi prednostnih nalog in konkretnih potreb Kongovcev, — s prispevanjem (tudi zagotavljanjem strokovnega znanja pri izbiri, usposabljanju in urjenju osebja ter ocenjevanju potreb po infrastrukturi in opreme) k pripravi organizacijskega načrta za enoto za hitro posredovanje in njeno postopno namestitev v okviru temeljnega splošnega načrta za reformo vojske in ob upoštevanju načel s področja človekovih pravic, mednarodnega humanitarnega prava, vprašanja enakosti spolov in načel v zvezi z otroki, ki so prizadeti zaradi oboroženih spopadov; (b) izvajanjem in zaključitvijo projekta tehnične pomoči za posodobitev plačilne verige Ministrstva za obrambo DR Kongo (v nadaljnjem besedilu: ‚projekt plačilne verige‘) z namenom izpolnitve nalog, opredeljenih v splošnem konceptu za ta projekt; (c) zagotavljanjem podpore funkciji človeških virov in oblikovanju splošne politike človeških virov, in sicer sloneč na projektu plačilne verige; (d) identificiranjem in prispevanjem k različnim projektom in drugim opcijam, za katere se EU ali njene države članice lahko odločijo, da jih bodo podprle na področju reforme varnostnega sektorja; (e) nadziranjem in zagotavljanjem izvajanja specifičnih projektov, ki jih v usklajevanju s Komisijo financirajo države članice ali katerih pobudnice so države članice v okviru ciljev misije; (f) zagotavljanjem podpore PPEU v okviru dela, ki ga opravljajo odbori za proces uvajanja miru v Kivuju, kadar je to potrebno; ter (g) prispevanjem k zagotavljanju skladnosti vseh prizadevanj na področju RVS.“;
(1)

Varnostni svet Združenih narodov (VS ZN) je v resoluciji 1816 (2008) o razmerah v Somaliji, ki je bila sprejeta 2. junija 2008, izrazil zaskrbljenost zaradi piratskih napadov in oboroženih ropov ladij, ki ogrožajo dostavo pošiljk humanitarne pomoči Somaliji, varnost trgovskih morskih poti in mednarodno plovbo. Varnostni svet ZN je spodbudil zlasti države, ki želijo uporabljati trgovske morske poti v obalnih vodah Somalije, naj v sodelovanju s somalsko prehodno zvezno vlado okrepijo in uskladijo ukrepe za odvračanje od piratskih napadov in oboroženih ropov na morju. Državam, ki sodelujejo s prehodno zvezno vlado in katerih imena je ta predhodno sporočila generalnemu sekretarju Združenih narodov, je dovolil, da lahko v obdobju šestih mesecev po sprejetju resolucije plujejo v teritorialnih vodah Somalije in uporabijo vsa potrebna sredstva v skladu z veljavnim mednarodnim pravom, da bi zatrli piratske napade in oborožene rope na morju. Varnostni svet ZN je poleg tega sodelujoče države pozval, naj medsebojno usklajujejo ukrepe, ki jih sprejmejo ob uporabi navedenih določb.
35.

*„Brigate Rosse per la Costruzione del Partito Comunista Combattente“ („Red Brigades for the Construction of the Fighting Communist Party“ (Rdeče brigade za izgradnjo borbene komunistične partije));
1.

v členu 2 se odstavek 1 nadomesti z naslednjim: „1. Misija bo podpirala RVS na področju policije in njene povezave s pravosodjem. EUPOL RD Congo s spremljanjem, usmerjanjem in svetovanjem ter s poudarjanjem strateške razsežnosti: — prispeva k reformi in preoblikovanju kongovske nacionalne policije (KNP) s podpiranjem vzpostavitve obstojne, profesionalne in večetnične/vključujoče policije ter ob upoštevanju pomena bližinske policije v celotni državi, ob polnem sodelovanju kongovskih organov v tem procesu; — prispeva k izboljšanju sodelovanja med policijo in sistemom kazenskega pravosodja v širšem smislu; — na celovit način prispeva k zagotovitvi skladnosti vseh prizadevanj na področju RVS, tudi s podporo boja proti spolnemu nasilju in nekaznovanju; — deluje v tesni povezavi z EUSEC RD Congo in projekti Komisije ter usklajuje svoje delovanje z drugimi mednarodnimi prizadevanji na področju reforme policije in kazenskega pravosodja; — prispeva k policijskem vidiku, vidikom enakopravnosti spolov, človekovih pravic in otrok v oboroženih spopadih mirovnega procesa na vzhodu DRK ter predvsem k njegovi povezanosti z reformnim procesom KNP.“;
Akt Sveta

z dne 27. septembra 1996

o pripravi Konvencije o izročitvi med državami članicami Evropske unije

(96/C 313/02)

SVET EVROPSKE UNIJE,

ob upoštevanju Pogodbe o Evropski uniji ter zlasti člena K.3(2)(c) Pogodbe,

ker zaradi izpolnjevanja ciljev Unije države članice smatrajo izboljšavo izročitve med državami članicami Evropske unije kakor zadevo v skupnem interesu, ki je del sodelovanja, predvidenega v naslovu VI Pogodbe,

S SKLEPOM, da je Konvencija, vključno s Prilogo h Konvenciji, katere besedilo je priloženo in ki jo danes podpisujejo predstavniki vlad držav članic Unije, pripravljena;

PRIPOROČA, da jo države članice sprejmejo v skladu s svojimi ustavnimi pravili.

V Bruslju, 27. septembra 1996

Za Svet

Predsednik

M. Lowry

--------------------------------------------------